jkorsvik/nowiki_second_scrape_merged huggingface dataset:
Abdalaati Iguider

Reda Abdalaati Iguider (født 25. mars 1987 i Errachidia) er en marokkansk mellomdistanseløper, som spesialiserer seg på 1500 meter. Han har VM-medaljer både som junior og senior, og hans fremste medalje til nå er sølv ved VM i friidrett innendørs 2010.


== Karriere ==
Som junior vant han to VM-medaljer. Ved junior-VM 2004 fikk han gull på 1500 meter, og ved junior-VM 2006 fikk han sølv, bak Remmy Ndiwa. 
Han deltok ved sommer-OL 2008 i Beijing. Han kom på andreplass i sitt semifinaleheat, bak kenyanske Asbel Kiprop, og endte på femteplass i finalen med tiden 3.34,66. Asbel Kiprop vant gull i denne øvelsen, og Iguider var den eneste marokkanske utøveren i finalen.Hans første internasjonale medalje som senior fikk han ved Middelahavslekene 2009 i Pescara, der han kom på tredjeplass på 1500 meter. Samme år deltok han også ved VM i friidrett i Berlin, og endte her på 11.-plass i finalen med tiden 3.38,35. Hans landsmenn Mohamed Moustaoui og Amine Laâlou endte på hhv. 6. og 10.-plass, og Yusuf Saad Kamel vant gull. 
I 2010 fikk han sin første VM-medalje som senior, da han fikk sølv ved VM innendørs 2010, et tidels sekund bak Deresse Mekonnen. Tiden hans ble 3.41,96. I 2011 kom han på femteplass ved VM i Daegu. 
Ved VM i friidrett innendørs 2012 i Istanbul vant han gull på 1500 meter, med tiden 3:45,21. 


== Resultater ==


== Referanser ==


== Eksterne lenker ==
(en) Abdalaati Iguider – Olympics.com 
(en) Abdalaati Iguider – Olympic.org 
(en) Abdalaati Iguider – Olympedia 
(en) Abdalaati Iguider – Sports-Reference (OL-resultater – arkivert) 
(en) Abdalaati Iguider – World Athletics 
(en) Abdalaati Iguider – Diamond League 
(en) Abdalaati Iguider – Track and Field Statistics
John Heard

John Heard (født 7. mars 1946 i Washington, D.C., død 21. juli 2017 i Palo Alto i California) var en amerikansk skuespiller.
Heard er kjent fra roller i filmer og TV-serier så som Cutters hevn (1981), Cat People (1982), Natt på Manhattan (1985), Big (1988), Forrådt (1988), Det syvende tegnet (1988), Alene hjemme (1990), Alene hjemme 2, Forlatt i New York (1992), In the Line of Fire (1993), Snake Eyes (1998), Sopranos (1999 og 2004), Prison Break (2005), Edison (2005), The Guardian (2006), The Great Debaters (2007) og Assault on Wall Street i 2013.
Heard ble funnet død på et hotellrom i California, hvor han skal ha oppholdt seg i etterkant av en mindre ryggoperasjon.


== Filmografi ==
Big (1988)
Home Alone (1990)
Home Alone 2: Lost in New York (1992)
In the Line of Fire (1993)
Pelikan-rapporten (1993)
Assault on Wall Street (2013)
Boys of Abu Ghraib (2014)


== Referanser ==


== Eksterne lenker ==
(en) John Heard på Internet Movie Database 
(sv) John Heard i Svensk Filmdatabas 
(da) John Heard på Filmdatabasen 
(da) John Heard på Scope 
(fr) John Heard på Allociné 
(en) John Heard på AllMovie 
(en) John Heard hos Turner Classic Movies 
(en) John Heard hos Rotten Tomatoes 
(en) John Heard hos The Movie Database 
(en) John Heard hos Internet Broadway Database
Rudolf von Bennigsen

Karl Wilhelm Rudolf von Bennigsen (født 10. juli 1824 i Lüneburg i provinsen Hannover i kongeriket Preussen, død 7.  august 1902 på sitt gods Bennigsen ved Springe i provinsen Hannover) var en liberal politiker på 1800-tallet i kongeriket Preussen.
Som folkevalgt deltok han i prosessen rundt Tysklands samling og samarbeidet med Otto von Bismarck. Dette gjorde ham til en pragmatisk politiker i sin omgang med realitetene, men også som en forræder innenfor det liberalistiske Deutsche Fortschrittspartei. Bennigsen tilhørte den fløyen blant de liberale som i 1867 billiget indemnitetsloven, som ga Bismarck indemnitet med tilbakevirkende kraft i den prøyssiske forfatningskonflikter. Prosessen rundt denne loven førte til partisplittelse blant de liberale og til dannelsen av utbryterpartiet Nationalliberale Partei.


== Referanser ==
Panamas herrelandslag i fotball

Panamas herrelandslag i fotball representerer Panama i internasjonal fotball. Deres første landskamp var mot Venezuela i 1938, en kamp de vant 3-1.


=== Verdensmesterskap ===


== Gold Cup Resultater ==


== Nåværende tropp ==
6. juni 2018
 Panamas tropp til VM i fotball 2018 i Russland fra 14. juni 2018 til 15. juli 2018


=== Andre spillere ===
Spillere som har vært med i landslagstroppen de siste 12 månedene.


== Referanser ==
Qatars herrelandslag i fotball

Qatars herrelandslag i fotball representerer Qatar i internasjonal fotball. De har aldri kvalifisert seg til VM, men deltok i fotball-VM 2022 som vertsnasjon. De vant Asiamesterskapet i 2019.


== Historie ==
Fotball kom til Qatar med oljearbeidere på 1950-tallet, og Qatar Football Associaton ble opprettet i 1970. Deres første kamp var et 1-2 tap mot Bahrain i 1970. Selv om Qatar aldri har kvalifisert seg til VM, har de deltatt  i Asia Cup 8 ganger. De vant Asiamesterskapet i 2019.
Qatar er vert for fotball-VM 2022, og blir dermed det første laget fra Midtøsten som er vert for et fotball-VM.


== Nåværende tropp ==
Oppdatert 20. november 2022
Qatars tropp til VM i fotball 2022 i Qatar fra 20. november 2022 til 18. desember 2022.


=== Andre spillere ===
Spillere som har vært med i landslagstroppen de siste 12 månedene.


== VM-resultater ==
1930–1972 – Deltok ikke
1972–2018 – Ikke kvalifisert
2022 – Utslått i gruppespillet


== Asia Cup-resultater ==
1956-1972 – Deltok ikke
1976 – Ikke kvalifisert
1980-1992 – Gruppespill
1996 – Ikke kvalifisert
2000 – Kvartfinale
2004-2007 – Gruppespill
2011 – Kvartfinale
2015 – Gruppespill
2019 – Vinner


== Se også ==
Qatars kvinnelandslag i fotball


== Referanser ==


== Eksterne lenker ==
Offisielt nettsted 
(en) Qatar national football team – kategori av bilder, video eller lyd på Commons
Minnie Driver

Minnie Driver (født 31. januar 1970 i London i England) er en britisk skuespiller, musiker og låtskriver. 
Driver er av irsk, walisisk, skotsk, fransk og italiensk opphav. Hennes søster, Kate, er modell og produsent. Driver studerte skuespill og teater ved Webber Douglas Academy of Dramatic Art i London. Driver gjorde sin teaterdebut i 1991 og supplerte på sin inntekt ved å utføre jobber som jazz-vokalist og gitarist. Driver ble nominert til en Oscar for beste kvinnelige birolle for sin opptreden i filmen Good Will Hunting fra 1997. Hun mottok også en Screen Actors Guild Award for sin opptreden i denne filmen. Driver vant en Emmy Award og en Golden Globe for sitt arbeid i TV-serien The Riches.
Driver dukket ofte opp på britisk TV sammen med komikere som Steve Coogan og Armando Iannucci og hun hadde små roller i forskjellige TV-serier, som Casualty, The House of Eliott, Lovejoy og Peak Practice. Driver fikk bred offentlig oppmerksomhet da hun spilte hovedrollen i Circle of Friends i 1995. Hun fulgte opp denne filmen med en rekke biroller i store studiofilmer, blant annet i James Bond-filmen GoldenEye fra 1995, Sleepers (1996) og Grosse Pointe Blank (1997).
I 2003 og 2004 hadde Driver en fast rolle i TV-serien Will & Grace som karakteren Lorraine. I 2010 spilte Driver i Conviction, en film som skildrer den virkelige historien om Betty Ann Waters (spilt av Hilary Swank), en enslig mor som tilbringer ti år på å bli jurist og dermed kunne representere sin feilaktig fengslede bror (spilt av Sam Rockwell). Filmen fikk stort sett positive vurderinger og Driver vant en Genie Award for beste skuespillerinne i en birolle i denne filmen.


== Referanser ==


== Eksterne lenker ==
Offisielt nettsted 
(en) Minnie Driver – kategori av bilder, video eller lyd på Commons 
(en) Minnie Driver – galleri av bilder, video eller lyd på Commons 
(en) Minnie Driver på Internet Movie Database 
(sv) Minnie Driver i Svensk Filmdatabas 
(da) Minnie Driver på Filmdatabasen 
(da) Minnie Driver på Scope 
(fr) Minnie Driver på Allociné 
(en) Minnie Driver på AllMovie 
(en) Minnie Driver hos Rotten Tomatoes 
(en) Minnie Driver hos The Movie Database 
(en) Minnie Driver hos Behind The Voice Actors 
(en) Minnie Driver på Discogs 
(en) Minnie Driver på MusicBrainz 
(en) Minnie Driver på SoundCloud 
(en) Minnie Driver på Spotify 
(en) Minnie Driver på Songkick 
(en) Minnie Driver på Last.fm 
(en) Minnie Driver på Genius — sangtekster 
(en) Minnie Driver på AllMusic
Irene Dunne

Irene Marie Dunne (født 20. desember 1898 i Louisville i Kentucky i USA, død 4. september 1990 i Los Angeles) var en amerikansk teater- og filmskuespiller og sanger. 


== Liv og virke ==


=== Bakgrunn ===
Dunnes far, Joseph Dunn, var inspektør for myndighetene i USA, og hans kone, Adelaide Henry, var en musikkpedagog fra Newport i Kentucky. I 1909, da Dunne var elleve år gammel, døde hennes far.


=== Skuespillerinne ===
Dunne vant et stipend til Chicago Musical College, men hennes operadrømmer tok slutt da hun gikk miste av en uttaking. Hun turnerte til å begynne med sammen med et selskap og spilte musikalske komedier. Hennes Broadwaydebut kom i 1923 og hun hadde hovedrollen i mange musikaler. Senere gikk hun til filmen.
Dunne ble nominert fem ganger til Oscar for beste kvinnelige hovedrolle, for sine rolletolkninger i filmene Cimarron (1931), Theodora slår sig løs (1936), Hvor har du vært i natt? (1937), Stevnemøte (1939) og Vi kan stole på mamma (1948). Hun ble inkludert på International Best Dressed List Hall of Fame i 1958. 
I 1957 utnevnte president Dwight David Eisenhower Dunne til en av fem alternative amerikanske delegater til FN i anerkjennelse av hennes mange veldedige gjerninger og interesse for diverse konservative katolske og republikanske formål. I 1965 ble hun valgt inn som styremedlem i Technicolor, som den første kvinne noensinne valgt inn i dette styret. 
Dunne hadde datteren Mary Frances (født Anna Maria Bush) sammen med ektemannen Francis Dennis Griffin. Datteren ble adoptert i 1938 fra et sykehus for hittebarn i New York.
Dunne døde fredelig i sitt hjem i Holmby Hills i Los Angeles i 1990. 
Hun ble gravlagt på Calvary Cemetery i East Los Angeles i California. Hennes personlige papirer blir oppbevart ved University of Southern California. Dunne ble tildelt en stjerne ved Hollywood Walk of Fame som ligger ved 6440 Hollywood Boulevard.


== Filmografi (utvalg) ==

1931 – Cimarron

1935 – Roberta

1936 – Show Boat

1936 – Theodora slår sig løs

1937 – Hvor har du vært i natt?

1938 – Fryd dig ved livet!

1939 – Stevnemøte

1939 – Da morgenen kom

1940 – Min favoritthustru

1941 – Flirt og alvor

1941 – Bare to

1942 – Lady in a Jam

1943 – Helter dør aldri

1944 – Dovers hvite klipper

1944 – Hun ga seg til slutt

1946 – Eventyr i Siam

1947 – Far og vi andre

1948 – Vi kan stole på mamma

1950 – Verdensdame vandrer vest

1950 – Han ville se dronningen


== Referanser ==


== Kilder ==
Wold, Ragnar; Bech, Leif-Erik (1957). Filmens stjerner. Schibsted. 


== Eksterne lenker ==
The Irene Dunne Site
(en) Irene Dunne på Internet Movie Database 
(sv) Irene Dunne i Svensk Filmdatabas 
(da) Irene Dunne på Filmdatabasen 
(fr) Irene Dunne på Allociné 
(en) Irene Dunne på AllMovie 
(en) Irene Dunne hos Turner Classic Movies 
(en) Irene Dunne hos Rotten Tomatoes 
(en) Irene Dunne hos The Movie Database 
(en) Irene Dunne hos Internet Broadway Database 
(en) Irene Dunne på Internet Broadway Database
Artikkelen har ingen egenskaper for filmpersondatabaser i Wikidata
Jimmy Durante

James Francis «Jimmy» Durante (født 10. februar 1893 i New York, død 29. januar 1980) var en amerikansk sanger, pianist, komiker og han begynte som skuespiller på vaudeville-teater på 1920-tallet. 
Durante var den yngste av fire barn født av innvandrere fra Salerno i Italia. Durante droppet ut av skolen i åttende klasse for å bli pianist på fulltid før han ble medlem av New Orleans Jazz Band. Durante var det eneste medlemmet av dette bandet som ikke kom fra New Orleans. I 1920 ble denne gruppen omdøpt Jimmy Durante's Jazz Band. Durante var en av Amerikas mest kjente og populære personligheter fra 1920-tallet til 1970-tallet. 
Durante første kone het Jeanne Olson, som han giftet seg med den 19. juni 1921. Olson ble født i Ohio den 31. august 1896 og hun døde på valentinsdagen i 1943, etter en langvarig hjerte-sykdom som hun hadde slitt med i nesten to år. Durante giftet seg med sin andre kone, Margaret Little, ved St. Malachy's katolske kirke i New York City, den 14. desember 1960. Paret adopterte en baby (nå kjent som Cece Durante-Bloum) på juledagen i 1961. 


== Referanser ==


== Eksterne lenker ==
(en) Jimmy Durante på Internet Movie Database 
(sv) Jimmy Durante i Svensk Filmdatabas 
(da) Jimmy Durante på Filmdatabasen 
(fr) Jimmy Durante på Allociné 
(en) Jimmy Durante på AllMovie 
(en) Jimmy Durante hos Turner Classic Movies 
(en) Jimmy Durante hos Rotten Tomatoes 
(en) Jimmy Durante hos The Movie Database 
(en) Jimmy Durante hos Internet Broadway Database 
(en) Jimmy Durante hos Internet Broadway Database
Kulturminnedagen

Kulturminnedagene er den norske delen av European Heritage Days (EHD), et felles initiativ fra Europarådet og Europakommisjonen som omfatter alle signaturstatene til den Europeiske Kulturkonvensjonen under mottoet: «Europa, en felles kulturarv». Dagen markeres hvert år i midten av september. Formålet med kulturminnedagen er å bidra til å skape forståelse og interesse for kulturminner og kulturmiljøer. 
Norges kulturvernforbund har det praktiske ansvaret for koordinering og formidling.
Gjennom ulike arrangementer over hele landet blir historiske monumenter, verneverdige bygninger og gjenstander, bygningsmiljøer og kulturlandskap vist fram for publikum, og hus og anlegg åpnes for folk flest slik at de får anledning til å oppleve stedet og høre dets historie. Museer, kommuner, fylkeskommuner og frivillige lag og foreninger kan lage et arrangement og melde dette til Kulturminnedagens arrangementsliste. Blant de påmeldte velges en vinner av Kulturminnedagens pris på 30 000 kroner. 
Hvert år velges et nytt tema for kulturminnedagen, i 2011 var det «Skjulte skatter. Spor i landskapet», i 2012 var det «Møteplasser»,  mens det i 2013 er «Historiens kvinner og menn – deltagelse, fellesskap og handling». 


== Eksterne lenker ==
(en) Offisielt nettsted 
(en) European Heritage Days – kategori av bilder, video eller lyd på Commons
11. serierunde i Tippeligaen 2011

11. serierunde i Tippeligaen 2011 starter fredag 10. juni klokka 19:00 med Brann mot Sogndal. Fire kamper blir spilt mandag 13. mai klokka 18:00 og en kamp klokka 20:00 med Fredrikstad mot Sarpsborg 08. To kamper spilles i juli, lørdag 9. juli klokka 18:00 med Rosenborg mot Strømsgodset og søndag 10. juli klokka 20:00 med Vålerenga mot Tromsø.


== Fakta ==


== Eksterne lenker ==
Tippeligaen 2011: Terminliste og resultater på altomfotball.no
Leonard Orr

Leonard Orr (trolig født 1938 i Delaware County, New York) er en amerikansk alternativ medisin-terapeut kjent for teorier og praksis om frigjørende åndedrett (Rebirthing), som han blant annet presenterte i boken Rebirthing in the New Age, som han skrev sammen med Sondra Ray i 1977.
Orrs pusteteknikker kan minne om østlige meditasjonsteknikker eller Wilhelm Reichs kroppsterapi, men «Orr & Rays spesielle teknikk er formet og utviklet i et New Age-verdensbilde fylt av begreper som energier, følelser og intuisjoner» Orr anbefaler blant annet en terapi for å overvinne «fødselstraumaet», ved langvarige opphold i vann. 


== Referanser ==


== Eksterne lenker ==
rebirthingbreathwork.com
Sondra Ray

Sondra Ray er en amerikansk alternativ medisin-terapeut, med engasjement i flere retninger.
Hun er blant annet kjent for boken Rebirthing in the New Age, som hun skrev sammen med Leonard Orr i 1977. «Orr & Rays spesielle teknikk er formet og utviklet i et New Age-verdensbilde fylt av begreper som energier, følelser og intuisjoner»Hennes ektemann Mark Sullivan er instruktør i A Course In Miracles, basert på Helen Schucmans tenkning. 


== Referanser ==


== Eksterne lenker ==
sondraray.com
Lyndsy Fonseca

Lyndsy Marie Fonseca (født 7. januar 1987 i California) er en amerikansk skuespiller, kjent for rollene som Colleen Carlton i såpeoperaen The Young and the Restless, Dylan Mayfair i TV-serien Frustrerte fruer og Ted Mosbys datter i How I Met Your Mother. Hun har også spilt Katie Deauxma i filmen Kick-Ass.
For øyeblikket spiller hun Alex i TV-serien Nikita.


== Referanser ==


== Eksterne lenker ==
Offisielt nettsted 
(en) Lyndsy Fonseca – kategori av bilder, video eller lyd på Commons 
(en) Lyndsy Fonseca på Internet Movie Database 
(sv) Lyndsy Fonseca i Svensk Filmdatabas 
(da) Lyndsy Fonseca på Scope 
(fr) Lyndsy Fonseca på Allociné 
(en) Lyndsy Fonseca på AllMovie 
(en) Lyndsy Fonseca hos Turner Classic Movies 
(en) Lyndsy Fonseca hos Rotten Tomatoes 
(en) Lyndsy Fonseca hos TV Guide 
(en) Lyndsy Fonseca hos The Movie Database
Chu Bo

Chu Bo (forenklet kinesisk: 储波, tradisjonell kinesisk: 儲波, pinyin: Chǔ Bō; født i 1944 i Tongcheng i provinsen Anhui i Kina) er en kinesisk kommunistisk politiker. Han var partisekretær for det kinesiske kommunistiske parti i den autonome region Indre Mongolia fra 2001 til 2009. I hans periode gjennomlevde regionen en fenomenal økonomisk vekst; ett år var den på 17 prosent, vesentlig mer enn landsgjennomsnittet.
Før det hadde han vært guvernør i Hunan.


== Referanser ==


== Eksterne lenker ==
(en) Chu Bo hos China Vitae
Ernst Ludwig von Gerlach

Ernst Ludwig von Gerlach (født 7. mars 1795 i Berlin i kongeriket Preussen, død 18.  februar 1877 i Berlin) var en konservativ politiker på 1800-tallet i kongeriket Preussen. Sammen med Friedrich Julius Stahl, var han i lengre tid leder for det ytterste høyre i Preussen. Sammen med sin bror Ludwig Friedrich Leopold von Gerlach, tilhørte han kretsen omkring den konservative avisen Kreuzzeitung.


== Referanser ==
Li Kuchan

Li Kuchan (kinesisk: 李苦禅, pinyin: Lǐ Kǔchán, opprinnelig Li Ying; født 1898 i Gaotang i provinsen Shandong i Kina, død 1983) var en betydelig kinesisk maler.
Han stammet fra en fattig bondefamilie. I 1919 traff han kunstnerne Xu Beihong og Qi Baishi, som underviste ham i malerkunsten. Han studerte i Beijing og livnærte seg som rickshawkuli. Der fikk han tilnavnet Kuchan. 
I en alder av 29 år ble han professor ved kunstfagskolen i Hangzhou.
Hans bilder kan innordnes som klassisk tusjmaleri, og viser særlig landskaper, fugler og blomster. Dessuten var han virksom innen kalligrafi.


== Referanser ==


== Litteratur ==
Guter, Josef (2004): Lexikon zur Geschichte Chinas. Sieben Jahrtausende im Überblick. Marix-Verlag, Wiesbaden, ISBN 3-937715-40-1.
George Trevelyan

George Lowthian Trevelyan, 4. baronett Trevelyan (født 5. november 1906, død 9. februar 1996) var en britisk adelig og lærer som regnes som en av grunnleggerne av den britiske New Agebevegelsen. Han var den fjerde baronett Trevelyan. 
Han var talsmann for en «syntese mellom vitenskap og åndelighet, og mente at samfunnets fremtid lå i de transformerende krefter han mente å finne i en åndelig oppvåkning».Gjennom forelesninger av Rudolf Steiners elev Walter Stein i 1942 endret Trevelyn livssyn fra agnostiker til en åndelig livsforståelse, og han studerte også antroposofi i de følgende årene. Etter mer enn 20 år som lærer arbeidet han fra 1971 innenfor flere alternative organisassjoner: han stiftet organisasjonen Wrekin Trust for å fremme utdanning, og var engasjert i The Soil Association, the Findhorn Foundation, Teilhard de Chardin-selskapet og Essene-nettverket. Han skrev blant annet bøkene A Vision of the Aquarian Age (1977), Operation Redemption (1981), Summons to a High Crusade (1985) og Exploration into God (1991). Han mottok Right Livelihood Award, in 1982.


== Referanser ==


== Eksterne lenker ==
sirgeorgetrevelyan.org.uk
Benjamín Rojas

Benjamín Rojas Pessi (født 16. april 1985) er en argentinsk skuespiller og sanger, best kjent for rollen som Jake & Blake i TV-serien Jake og Blake.


== Referanser ==


== Eksterne lenker ==
(en) Benjamín Rojas på Internet Movie Database 
(en) Benjamín Rojas hos Rotten Tomatoes 
(en) Benjamín Rojas hos The Movie Database
Doug E. Doug

Doug E. Doug (født Douglas Bourne, den 7. januar 1970 i Brooklyn i New York) er en amerikansk skuespiller, komiker, manusforfatter, produsent og filmregissør. 
Doug startet sin karriere som skuespiller da han var 17 år gammel som en stand-up komiker. Han er best kjent for rollen som Griffin Vesey i situasjonskomedien Cosby på TV-kanalen CBS. Doug var gjeste-skuespiller i episoder av TV-seriene Law & Order: Special Victims Unit, Touched by An Angel og Conviction. Doug gjorde sin debut som regissør og produsent på teater med manuset Citizen James, hvor han også spilte hovedrollen som Citizen James.


== Referanser ==


== Eksterne lenker ==
(en) Doug E. Doug på Internet Movie Database 
(sv) Doug E. Doug i Svensk Filmdatabas 
(da) Doug E. Doug på Filmdatabasen 
(fr) Doug E. Doug på Allociné 
(en) Doug E. Doug på AllMovie 
(en) Doug E. Doug hos The Movie Database 
(en) Doug E. Doug hos Behind The Voice Actors
Shakti Gawain

Shakti Gawain  (født 30. september 1948, død 11. november 2018) var en amerikansk forfatter av selvutviklingsbøker, og kursholder innen selvutvikling. Ifølge hennes egen hjemmeside skal bøkene hennes ha solgt 10 millioner eksemplarer.
Gawains første og mest kjente bok er Creative Visualization (1978). Her hevder hun at «vår omverden er som et gigantisk speil som reflekterer vår egen sjelstilstand. Dette er ikke ment i metaforisk, men bokstavelig forstand. Våre negative eller positive forestillinger om oss selv påvirker hvordan kosmos organiserer seg positivt eller negativt rundt oss, både psykologisk og materielt. På mange måter er det et magisk verdensbilde som uttrykkes, hvor vi gjennom egen tenkning og vilje kan få kosmos til å gjøre livet lett og fint for oss.»


== Referanser ==
Karptjärn

Karptjärn er et lite vann (ca 100 meter langt og 50 m bredt) i området Tyresö Strand i den østre delen av Tyresö kommune i landskapet Södermanland, Sverige. Karptjärn dreneres mot Kalvfjärden.
Innsjøens gjennomgang av vann er liten, og største målte dybde er 1,8 meter. Innsjøen er sterkt påvirket av avløp fra eiendommer i nærheten av innsjøen. Verdiene av nitrogen i vannet er ekstremt høye, mens verdiene av fosfor er middels til høye. I innsjøen lever det igler, både blod- og hesteigler, som antas å være satt ut den tiden da apotekene i Stockholm satte ut og høstet inn igler som ble gitt for ulike formål. I tjernet finnes det en art av kransalger. Karptjärn huser store mengder rumpetroll om våren.
Antoni Łaciak

Antoni Jan Łaciak (født 23. juni 1939 i Szczyrk, død 6. februar 1989 i Katowice) var en polsk skihopper som representerte LZS Skrzyczne Sczyrk.
Han tok svært overraskende sølvmedalje i normalbakken i VM i Zakopane i 1962. I storbakken ble han nummer 6. Han ble nummer 34 (av 53 deltakere) i normalbakken i OL i Innsbruck (Seefeld) i 1964. Han deltok i den tysk-østerrikske hoppuka i årene 1961-1966, med 7.-plass i 1962/63 som beste sammenlagtplassering. Den beste plasseringen hans i enkeltrenn i Hoppuka var 8.-plass i Garmisch-Partenkirchen 1. januar 1963.
Antoni Łaciak hadde den anerkjente bakkerekorden i hoppbakken Skarpa i Warszawa, med 40,5 meter.


== Referanser ==


== Kilder ==
Sports Reference: Antoni Łaciak Arkivert 15. desember 2012 hos Wayback Machine. (besøkt 10. juni 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Skisprungschanzen-Archiv: Warszawa (Skarpa) (besøkt 10. juni 2011)


== Eksterne lenker ==
(en) Antoni Łaciak – Olympedia 
(en) Antoni Łaciak – Sports-Reference (OL-resultater – arkivert) 
(pl) Antoni Łaciak – Polens olympiske komité 
(en) Antoni Łaciak – FIS (skihopping) 
Skijumping.pl: Antoni Łaciak (om hopperen og VM 1962, polsk)